SACHIN BARI
అభిమాన గాయకుడు గిబ్‌తో సచిన్‌
ముంబయి: భారత క్రికెట్‌ దిగ్గజం సచిన్‌ టెండూల్కర్‌కి సంగీతమంటే చాలా ఇష్టం. లండన్‌లో పర్యటిస్తున్న సచిన్‌ తన ట్విట్టర్‌లో తన అభిమాన గాయకుడు బ్రిటీస్‌ గాయకుడు బారీ గిబ్‌తో కలిసి దిగిన ఫోటోని పోస్ట్‌ చేశాడు. ఈ సందర్భంగా సచిన్‌ తన బాల్యంలో విన్న స్టేఇన్‌ ఎలైవ్‌ పాట అంటే ఎంతో ఇష్టమని తెలిపాడు. బారీ, రాబిన్‌, మారైస్‌ గిబ్‌ బృందం ఈపాటను 1977 డిసెంబర్‌లో రూపొందించింది. గిబ్‌ పాటలు ఎప్పుడూ తనతో ఉంటాయని ఈ సందర్భంగా సచిన్‌ పేర్కొన్నాడు. గిబ్‌ గాయకుడే కాదు పాటల రచయిత, నిర్మాత కూడా. ప్రస్తుతం సచిన్‌ లండన్‌లో పర్యటిస్తున్నాడు. టెన్నిస్‌ అంటే ఎంతో ఇష్టమున్న సచిన్‌ తన భార్య అంజలితో కలిసి ఇటీవల వింబుల్డన్‌ టోర్నీలో స్విస్‌ దిగ్గజం రోజర్‌ ఫెదరర్‌ సెమీస్‌లో తలపడిన మ్యాచ్‌ని స్వయంగా వీక్షించిన సంగతి తెలిసిందే. ఈనేపథ్యంలోనే సచిన్‌ తన అభిమాన గాయకుడు గిబ్‌ను కలిశారు.